Референдум ўтказувчи комиссиялар аъзоларининг малакасини оширишни ташкил этиш Концепциясига

1-илова

**Семинар-тренингларни ташкил этиш ва ўтказилишини мувофиқлаштириш бўйича ҳудудий штабларнинг**

**АСОСИЙ ВАЗИФАЛАРИ**

Ҳудудий тренерларга услубий ва амалий кўмак бериш, таълим сифатини мониторинг қилиш, шунингдек ҳудудларда семинар-тренингларни сифатли ташкил этиш ҳамда мувофиқлаштириш бўйича Қорақалпоғистон Республикаси, вилоятлар ва Тошкент шаҳрида ҳудудий штаблар ташкил этилади.

Ҳудудий штаблар аъзолари ўз ҳудудларидаги семинар-тренингларни ташкил қилиш ва мувофиқлаштиришга, референдум жараёнларида қонунчилик талабларига қатъий риоя қилинишига шахсан масъул ҳисобланадилар.

Ҳудудий штаб референдум жараёни иштирокчиларини ўқитиш бўйича ишларни ташкил этишни таъминлаб, унинг зиммасига қуйидаги вазифалар юклатилади:

Марказий сайлов комиссиясининг қарори билан тасдиқланган референдум ўтказувчи комиссиялар аъзолари малакасини оширишни ташкил этиш Концепциясининг ўз ҳудудларида ижросини таъминлаш;

ҳудудларда ўқитиладиган ҳудудий тренерларнинг таркибини шакллантириш, уларни ўқитиш учун тегишинча Қорақалпоғистон Республикаси, вилоятлар ва Тошкент шаҳри марказларида замонавий бино (ўқув муассасаси)ни танлаш, Республика тренерлари томонидан семинар-тренингларни ўтказиш учун аудиторияларни жиҳозлаш, амалий машғулот учун намунавий референдум участкасини шакллантириш ва жиҳозлаш;

Республика штаби томонидан тасдиқланган режа-графикка мувофиқ республика тренерлари томонидан ҳудудий тренерларга семинар тренинглар самарали ташкил этилиши ва ўтказилишини таъминлаш;

семинар-тренингларга жалб этилган ҳудудий тренерлар контингентини ҳудудларга бириктириш ва уларнинг фаолиятини мониторинг қилиш;

ўз ҳудудларидаги ҳар бир туман, шаҳарда семинар-тренингларни ташкил этиш ва ўтказилишини мувофиқлаштириш бўйича туман (шаҳар) штабларини тузиш;

туман, шаҳар штаблари билан ҳамкорликда семинар-тренингларда ўқитиладиган участка комиссияси аъзолигига номзодларнинг (комиссия раиси, раис ўринбосари ва котиби) рўйхатларини шакллантириш, уларни республика штаби томонидан белгиланган шаклдаги режа-жадвалга асосан гуруҳларга тасқимлаш ва тасдиқлаш;

туман, шаҳар штаблари томонидан ҳар бир туман, шаҳарда тингловчилар сонидан келиб чиқиб (биттадан учтагача) семинар-тренинг машғулотлари ўтказиладиган биноларни танлаш ва уларни Концепцияда белгиланган тартибда жиҳозланишини таъминлаш;

ҳудудларда ташкил этилаётган семинар-тренинглар режа-жадвалини Концепцияда кўрсатилган муддатларга мувофиқ ишлаб чиқиш, тасдиқлаш
ва унинг ўз вақтида, сифатли бажарилишини мониторинг қилиш.

Тингловчиларнинг семинар-тренингларда ўз вақтида ва тўлиқ иштирок этишлари;

семинар-тренинг учун ажратилган хоналар семинар-тренингларни онлайн мониторинг қилиш учун зарурий қурилмалар билан (онлайн видеокамера, микрофон, тезлиги юқори бўлган интернет) таъминланиши;

семинар-тренинглар якуни бўйича тингловчиларни тест синовларидан ўтказиш ва натижаларини таҳлил қилиш жараёнларини мониторинг қилиш.

Семинар-тренингларнинг сифатли ва белгиланган режа-жадвал асосида ўтказилишини назорат қилиш, улар юзасидан таҳлилий маълумот тайёрлаш
ва кунлик тайёрланган маълумотларни Республика штабига тақдим
этиб бориш.

Республика штаби ҳамда республикадан юборилган республика тренерларига услубий ва амалий кўмак бериш.

Эҳтиёж ва заруратга қараб Ҳудудий штаблар зиммасига бошқа вазифалар ҳам юклатилиши мумкин.